Mulle meeldib raamatuid lugeda  ja mulle meeldib teel olla. Kõlab kuidagi sarnaselt reisiraamatule, aga sellest hoolimata ei meeldi mulle reisil olles reisiraamatuid lugeda. Sellest tuleks välja nagu kaks reisi korraga ja nii palju pole ju elamusi vaja. Reisil olles tuleb lugeda raamatuid, mida sa muidu kunagi ei loeks. Näiteks ma olen kahel reisil lugenud Murakami raamatuid ja need on mulle seal väga meeldinud. Koduses õhustikus ei tule mul tema nautimine sugugi nii hästi välja. Reisil on samuti hea lugeda kellegi elulugusid, plaanin  järgmisele suuremale reisile, kui see peaks kunagi tulema, võtta kaasa Johnny Cashi autobiograafia.